Myrtaly Congress

Webinar EEMH: Επιπλοκές πυλαίας υπέρτασης: συζήτηση περιπτώσεων
2024-01-31 18:00 (Europe/Athens) | Online
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To πρώτο webinar, θα πραγματοποιηθεί την Τετάρτη, 31 Ιανουαρίου 2024 και ώρα 18:00, με θέμα: Επιπλοκές πυλαίας υπέρτασης: συζήτηση περιπτώσεων.

Παγκόσμια Ημέρα Επιληψίας / International Epilepsy Day
2024-02-12 | Epirus
H Ελληνική Εθνική Ένωση κατά της Επιληψίας (Ε.Ε.Ε.Ε.) και ο Πανελλήνιος Επιστημονικός Σύλλογος κατά της Επιληψίας (Π.Ε.Σ.Ε.) συμμετέχουν στην Παγκόσμια Ημέρα Επιληψίας, όπως έχει οριστεί η 12η Φεβρουαρίου 2024, με σύνθημα “Δώσε το ΣΤΙΓΜΑ σου, μην ΣΤΙΓΜΑΤΙΖΕΙΣ”.
Η Ε.Ε.Ε.Ε. και ο Π.Ε.Σ.Ε. έχουν ενώσει τις δυνάμεις τους με τα Παγκόσμια Γραφεία Επιληψίας (International Bureau for Epilepsy και International League Against Epilepsy), των οποίων αποτελούν τακτικά μέλη και μέσω της Παγκόσμιας Ημέρας Επιληψίας / International Epilepsy Day έχουν κύριο σκοπό την σωστή ενημέρωση, ευαισθητοποίηση των πολιτών σχετικά με την επιληψία.

Ioannina University Courses in Pathology - IUCP 2024
2024-03-01 - 2024-03-03 | Hotel Epirus Palace, Ioannina, 7 χλμ Ε.Ο. Ιωαννίνων, Athinas, Ioannina, Epirus, 452 21, Greece
Welcome MessageDear Colleagues,
We would like to inform you that the Hellenic Society of Pathology is organizing the 40th Ioannina University Courses in Pathology (IUCP), which will be held on March 1st – 3rd, 2024, at the Epirus Palace Hotel, in Ioannina.
IUCP are postgraduate courses on selected topics of Human Pathology, and are organized every year, since 1996.The aim of the courses is to bring together young Pathologists and Tutors experts in the various fields of Pathology, as well as to encourage active participation of all colleagues during the discussions following the lectures, and the slide seminars, providing an in-depth review of each topic. The present course is dedicated to Dermatopathology.
Best regards,

Eleni Kourea

Christina Magkou

President of
General Secretary of

Hellenic Society of Pathology
Hellenic Society of Pathology

Under the auspices of:

Accredited with 16,5 Continuing Medical Education (CME – CPD) Credits by the Panhellenic Medical Association

Ημερίδα: Η φαρμακολογία της επιληψίας στη σύγχρονη επιληπτολογία
2024-03-30 | Ξενοδοχείο Golden Age, Μιχαλακοπούλου 57, Αθήνα, 115 28, Greece
Σημαντικά θέματα που αφορούν τη φαρμακολογία της επιληψίας στη σύγχρονη επιληπτολογία περιλαμβάνονται στο επιστημονικό πρόγραμμα της ημερίδας που διοργανώνει ο Πανελλήνιος Επιστημονικός Σύλλογος κατά της Επιληψίας (Π.Ε.Σ.Ε.), το Σάββατο, 30 Μαρτίου 2024 στο ξενοδοχείο «Golden Age» στην Αθήνα. Η Ημερίδα εντάσσεται στις διαρκείς προσπάθειες του Π.Ε.Σ.Ε. για επιστημονική εκπαίδευση για την επιληψία και απευθύνεται αποκλειστικά σε ειδικευμένους και ειδικευόμενους ιατρούς. Οι εργασίες της ημερίδας θα διεξαχθούν αποκλειστικά δια ζώσης.

2η Εκπαιδευτική Διημερίδα «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές»
2024-04-12 - 2024-04-13 | Αμφιθέατρο Ιδρύματος Βασίλη και Ελίζας Γουλανδρή
ΧΑΙΡΕΤΙΣΜΟΣ

Αγαπητοί συνάδελφοι και φίλοι,

Με ιδιαίτερη χαρά, σας ανακοινώνουμε τη διοργάνωση της 2ης Εκπαιδευτικής Διημερίδας υπό τον τίτλο: “Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές”.
Η Εκπαιδευτική Διημερίδα που θα λάβει χώρα την Παρασκευή 12 και το Σάββατο 13 Απριλίου 2024 στο Αμφιθέατρο Ιδρύματος Βασίλη και Ελίζας Γουλανδρή, στην Αθήνα, διοργανώνεται από το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ), με τη συμμετοχή διακεκριμένων Ελλήνων και ξένων επιστημόνων διεθνούς απήχησης, με μεγάλη κλινική και ερευνητική εμπειρία αλλά και εκπαιδευτική δεινότητα που διασφαλίζουν την μεταλαμπάδευση των σύγχρονων γνώσεων σε νεότερους αλλά και έμπειρους συναδέλφους.
Τα τελευταία χρόνια, οι εξελίξεις στους τομείς της Χειρουργικής Ογκολογίας Πεπτικού & των Μεταμοσχεύσεων είναι διαρκείς: νέες μέθοδοι, νέα θεραπευτικά σχήματα, νέες τεχνικές αντιμετώπισης. Και όλα δείχνουν ότι η φαρέτρα της ιατρικής θα συνεχίσει να γεμίζει με περισσότερα και πιο αποτελεσματικά “βέλη”. Η πρόσφατη μάλιστα διενέργεια μεταμόσχευσης ήπατος από ζώντα δότη για πρώτη φορά στην Ελλάδα ανεβάζει τον πήχη των προσδοκιών από την Ιατρική μας κοινότητα ακόμη ψηλότερα.
Η Οργανωτική και Επιστημονική Επιτροπή της εκδήλωσης αποτελείται από πολλούς καταξιωμένους συναδέλφους διαφόρων ειδικοτήτων, γεγονός που εγγυάται το υψηλό επιστημονικό επίπεδο των εργασιών της Διημερίδας καθώς και την δέουσα διεπιστημονική προσέγγιση των δύσκολων και πολύπλοκων προβλημάτων της ιατρικής μας καθημερινότητας.
Σας προσκαλώ στην 2η Εκπαιδευτική μας Διημερίδα προσδοκώντας στην ενεργό συμμετοχή σας σε μια υψηλού επιπέδου επιστημονική εκδήλωση με διακεκριμένους προσκεκλημένους.
Μετά τιμής,
Ο Πρόεδρος της Οργανωτικής Επιτροπής
Γ. Σωτηρόπουλος
Καθηγητής Χειρουργικής Πανεπιστημίου Essen, Καθηγητής Χειρουργικής, Εθνικό και Καποδιστριακό Πανεπιστήμιο Αθηνών

1ο Πανελλήνιο Συνέδριο Ποδολογίας και Αισθητικής Άκρων
2024-04-12 - 2024-04-14 | The Lake Hotel, Αχέροντος 4, Ιωάννινα, 45445, Greece
Χαιρετισμός,
Αγαπητές και αγαπητοί συνάδελφοι και φίλοι,
Με ιδιαίτερη χαρά σας καλωσορίζουμε στις εργασίες του 1ου Πανελλήνιου Συνεδρίου Ποδολογίας και Αισθητικής Άκρων που λαμβάνουν χώρα στο ξενοδοχείο The Lake, δίπλα στη λίμνη Παμβώτιδα.Συναντιόμαστε στα Ιωάννινα, μια σύγχρονη πόλη με ισχυρή πολυπολιτισμική ταυτότητα, σε μια διοργάνωση που επιδιώκει να αποτελέσει θεσμό.Μέσα από ένα πλούσιο επιστημονικό πρόγραμμα, το οποίο περιλαμβάνει ομιλίες, διαλέξεις στρογγυλές τράπεζες και σεμινάρια ενδιαφερόντων περιστατικών, ομιλητές και συμμετέχοντες θα έχουμε την ευκαιρία για διάλογο, ανταλλαγή απόψεων και κατάθεση εμπειριών.Επιπλέον, το 1ο Πανελλήνιο Συνέδριο Ποδολογίας και Αισθητικής Άκρων δίνει βήμα στους νέους Ποδολόγους και Τεχνίτες Αισθητικής Άκρων.Σκοπός, είναι η διασφάλιση συνεχούς, υψηλού ποιοτικού επιπέδου εκπαίδευσης και ενημέρωσης της ειδικότητας για όλα τα νεότερα δεδομένα.Ο Πανελλήνιος Σύλλογος Ποδολογίας και Αισθητικής Άκρων (ΣΠΑΑ) έχει αφιερωθεί στην προαγωγή της επιστήμης της Ποδολογίας, την περαιτέρω εκπαίδευση των μελών του και την ευαισθητοποίηση του κοινού σχετικά με τη σημασία της ποδολογικής φροντίδας.Η διεπιστημονική συνεργασία αποτελεί «κλειδί» για την παροχή ολοκληρωμένης φροντίδας και την επίτευξη της βέλτιστης ποιότητας ζωής για τους ασθενείς.Ευχαριστούμε θερμά τους ομιλητές, τους συμμετέχοντες, τους χορηγούς, καθώς και όλους όσοι συμβάλουν στην επιτυχή διοργάνωση του Συνεδρίου.Ευχόμαστε το 1ο Πανελλήνιο Συνέδριο Ποδολογίας και Αισθητικής Άκρων να σας ικανοποιήσει επιστημονικά και οργανωτικά.
Με βαθιά εκτίμηση,
Νούνη Πασχαλία
Πρόεδρος Οργανωτικής Επιτροπής Συνεδρίου
Ποδολόγος – Εξειδίκευση στο Διαβητικό Πόδι στο ΠΓΝΙ – Εκπαιδεύτρια Σ.Α.Ε.Κ.

ΑΙΧΜΕΣ ΣΤΗΝ ΗΠΑΤΟΛΟΓΙΑ: Ιογενείς Ηπατίτιδες
2024-04-13 | Αμφιθέατρο Γενικού Νοσοκομείου Αθηνών «Ιπποκράτειο», Βασ. Σοφίας 114, Αθήνα, 115 27, Greece
ΧΑΙΡΕΤΙΣΜΟΣ
H B’ Παθολογική Κλινική της Ιατρικής Σχολής του Ε.Κ.Π.Α. και η Ηπατογαστρεντερολογική της Μονάδα, με ιδιαίτερη χαρά σας προσκαλούν στην Επιστημονική Ημερίδα με τίτλο «ΑΙΧΜΕΣ ΗΠΑΤΟΛΟΓΙΑΣ» που διοργανώνουν για 2 η συνεχή χρονιά το Σάββατο 13 Απριλίου 2024 στο αμφιθέατρο του Γ.Ν.Α. «Ιπποκράτειο» στην Αθήνα.
Η φετινή Ημερίδα είναι αφιερωμένη στις Ιογενείς Ηπατίτιδες. Η Β’ Παθολογική Κλινική έχει μια παράδοση πλέον των 50 ετών στην ολοκληρωμένη φροντίδα ασθενών με ιογενείς ηπατίτιδες καθώς και στην πρωτοποριακή έρευνα και εκπαίδευση στο συγκεκριμένο αντικείμενο.
Είναι πλέον κοινός τόπος ότι η επιστημονική επικοινωνία και η μετάδοση της γνώσης σήμερα επιτυγχάνεται με πολλούς τρόπους χωρίς απαραίτητα τη φυσική παρουσία. Το διαδίκτυο, οι κατευθυντήριες οδηγίες και η πληθώρα των εκδηλώσεων συνιστούν τους βασικούς πυλώνες της επιστημονικής επικοινωνίας. Η εμβάθυνση όμως στην επιστήμη και η ουσιαστική βελτίωση των γνώσεων θα έρθει μέσα από την ανταλλαγή απόψεων και τη δυνατότητα για εποικοδομητική συζήτηση σε θέματα υπό αναθεώρηση και υπό μελέτη.
Στόχος της φετινής Ημερίδας είναι η παρουσίαση «αιχμηρών» θεμάτων που αφορούν τις ιογενείς ηπατίτιδες. Η παρουσίαση των θεμάτων θα γίνει από έγκριτους συναδέλφους με σημαντική εμπειρία στο συγκεκριμένο αντικείμενο ενώ έχει προγραμματιστεί και η παρουσίαση – συζήτηση διδακτικών περιπτώσεων ασθενών με ιογενείς ηπατίτιδες.
Σας περιμένουμε όλους από κοντά να συμμετάσχετε ενεργά σε αυτή την επιστημονική εκδήλωση που πιστεύουμε ότι θα συμβάλλει σημαντικά στην καλύτερη κατανόηση της παθογένειας, διάγνωσης και σύγχρονης αντιμετώπισης των ασθενών με ιογενείς ηπατίτιδες.

Με συναδελφικούς χαιρετισμούς

Σπήλιος Μανωλακόπουλος
Δημήτριος Βασιλόπουλος

Πρόεδρος Οργανωτικής Επιτροπής

Δ/ντής Β’ Παθολογικής Κλινικής

Yπό την Αιγίδα των:

Paros Epilepsy: «State of the art anatomo-clinical correlations of focal seizures»
2024-04-22 - 2024-04-27 | Paros Agnanti Hotel, Krios Beach, Paros, 844 00, Greece
Welcome Words
Dear Colleagues and Friends,
Epilepsy surgery has been relying on anatomo-clinical correlation for more than a century and much knowledge has been accumulated over decades, in particular since the advances of long-term video-EEG monitoring. With the more recent worldwide deployment of SEEG, fine correlations have further progressed, as well as our understanding of their potential bias, ambiguities and limitations. We believe that a comprehensive systematic assessment of these anatomo-clinical correlations is much needed, and have thus organized this endeavour with the joint endorsement support of the European Reference Network EpiCARE, ILAE-Europe and the ILAE educational journal Epileptic Disorders.
We have devised 52 topics, 30 of which aims at assessing the localizing value of various ictal signs and symptoms, while another 22 will investigate the ictal semiology associated with seizures originating from different brain sub-regions. Each of these 52 topics will be addressed by one or more epilepsy surgery centers, with the aim of producing a PRISMA-guided systematic review to be published in Epileptic Disorders, and its presentation during the dedicated Paros meeting in April 2024. The meeting itself will take place in a unique and magnificent venue in the Greek Cyclades, thanks to the support of the Greek League Against Epilepsy. We anticipate to share a wonderful, intellectually exciting and memorable moment, that shall provide a landmark in clinical epileptology.
We thus hope to see you there.
The organizing committee
Alexis Arzimanoglou
Sandor Beniczky
Philippe Kahane
Vasilis Kimiskidis
Philippe Ryvlin

Webinar EEMH: HBV/HDV Συζήτηση περιπτώσεων
2024-05-15 18:00 | Online διεξαγωγή
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To 2o webinar, θα πραγματοποιηθεί την Τετάρτη, 15 Μαΐου 2024 και ώρα 18:00, με θέμα: HBV/HDV Συζήτηση περιπτώσεων. Η συμμετοχή στο Σεμινάριο είναι ΔΩΡΕΑΝ.

14ο Πανελλήνιο Συνέδριο Αλγολογίας
2024-06-06 - 2024-06-08 | Ξενοδοχείο AQUILA Atlantis Hotel, Igeias 2, Iraklio, Ηράκλειο, Κρήτη, 712 02, Greece
ΧΑΙΡΕΤΙΣΜΟΣ
Αγαπητοί συνάδελφοι και φίλοι,
Η Ελληνική Εταιρεία Αλγολογίας συνεχίζοντας την προαγωγή της επιστημονικής γνώσης, διοργανώνει το 14ο Πανελλήνιο Συνέδριο Αλγολογίας, το οποίο θα λάβει χώρα στις 6 – 8 Ιουνίου 2024, στο Ξενοδοχείο Aquila Atlantis, στο Ηράκλειο Κρήτης. Μια πόλη, με μακραίωνη ιστορία, σταυροδρόμι τριών ηπείρων και των θαλάσσιων δρόμων της Μεσογείου. Γενέτειρα του πρώτου Ευρωπαϊκού Πολιτισμού, του Μινωικού.
Συμπληρώνοντας τα 30 έτη από την ίδρυση της Ελληνικής Εταιρείας Αλγολογίας, από 25 πρωτοπόρους και εμπνευσμένους αναισθησιολόγους που – αφουγκραζόμενοι τις ανάγκες εκείνης της εποχής – συνέστησαν την Ελληνική Εταιρεία Πόνου, έχουμε την υποχρέωση κοιτάζοντας προς το μέλλον να πάρουμε μαζί τα μαθήματα του παρελθόντος, συνεχίζοντας με αφοσίωση και αποφασιστικότητα τον αγώνα και το έργο τους.
Σε ένα σύγχρονο παγκόσμιο κοινωνικό περιβάλλον με περιορισμένους πόρους και ανισότητες στην υγειονομική περίθαλψη, ηθική επιταγή για όλους τους επαγγελματίες υγείας αποτελεί η αναγνώριση της διαχείρισης του πόνου ως ανθρώπινο δικαίωμα. Οι προσπάθειες μας είναι απαραίτητες και επιβάλλεται να συνεχισθούν παρά τις αντίξοες συνθήκες.
Το επιστημονικό μας πρόγραμμα έχει στόχο την ενημέρωση, την εκπαίδευση και την κατάρτισή μας μέσα από την ανταλλαγή απόψεων, τον εποικοδομητικό διάλογο, τα κλινικά φροντιστήρια και την παρουσίαση των νέων θεραπειών και ερευνητικών δεδομένων.
Στο 14ο Πανελλήνιο Συνέδριο Αλγολογίας, έχουν προσκληθεί διακεκριμένοι επιστήμονες από την Ελλάδα και το εξωτερικό, οι οποίοι θα κληθούν να απαντήσουν σε καίρια ερωτήματα για την ολοκληρωμένη αντιμετώπιση του χρόνιου πόνου.
Σας προσκαλούμε να συμμετάσχετε στο 14ο Πανελλήνιο Συνέδριο Αλγολογίας καθώς η συμβολή, η συνεργασία και η ενεργός παρουσία σας αποτελούν κύρια συστατικά της επίτευξης των στόχων του Συνεδρίου μας.
Αθηνά Κολοτούρα
Πρόεδρος
Οργανωτικής Επιτροπής του Συνεδρίου
Υπό την Αιγίδα:

9η Πανελλήνια Διημερίδα Παθολογικής Ανατομικής: Το Παθολογοανατομικό Εργαστήριο στη Νέα Εποχή
2024-06-07 - 2024-06-08 | Ζάππειο Μέγαρο, Λεωφόρος Βασιλίσσης Όλγα, Αθήνα, 105 57, Greece
H Ελληνική Εταιρεία Παθολογικής Ανατομικής, η οποία γιορτάζει τα 60 χρόνια από την ίδρυσή της, διοργανώνει την 9η Πανελλήνια Διημερίδα Παθολογικής Ανατομικής, υπό τον τίτλο: Το Παθολογοανατομικό Εργαστήριο στη Νέα Εποχή. Η Διημερίδα θα πραγματοποιηθεί στις 7 – 8 Ιουνίου 2024, στο Ζάππειο Μέγαρο, στην Αθήνα. Η διοργάνωση αυτή, αποτελεί μια σημαντική ευκαιρία για εμπλουτισμό των γνώσεων, ανταλλαγή εμπειριών και παραγωγικό διάλογο.

Συναυλία: Έξι γυναίκες τραγουδάνε Ηπειρώτικα
2024-06-13 20:30 | Θέατρο Ε.Η.Μ., Ηρακλή Βασιάδη, Ιωάννινα, Greece
Έξι ταλαντούχες νέες τραγουδίστριες ερμηνεύουν παραδοσιακά Ηπειρώτικα τραγούδια στο θέατρο Φρόντζου / Ε.Η.Μ. στις 13 Ιουνίου 2024.
Το Διεθνές Κέντρο Ηπειρώτικης Μουσικής επιδιώκει να προβάλλει και να αναδείξει τη γυναικεία συμβολή στο ηπειρώτικο παραδοσιακό τραγούδι.
Το ΔιΚΗΜ πραγματοποίησε με επιτυχία τον Οκτώβριο του 2023 στο Μέγαρο Μουσικής Αθηνών την συναυλία «Αλησμονώ και Χαίρομαι» με τη συμμετοχή 50 μουσικών από την Ήπειρο και 85 χορευτών του Λυκείου Ελληνίδων Αθηνών.
Τον Αύγουστο του 2022 έκανε την πρώτη του συναυλία παραδοσιακής ηπειρώτικης μουσικής στο Μονοδένδρι Ζαγορίου με τη συνδρομη του Λυκείου Ελληνίδων Ιωαννίνων. Και οι δύο δράσεις μας είχαν μεγάλη αποδοχή από το κοινό και δέχτηκαν πολύ θετικά σχόλια για το επίπεδο της παραγωγής τους.
Οι γυναίκες στην Ήπειρο τραγουδούσαν ανέκαθεν, όμως όχι δημόσια. Τραγουδούσαν στα μωρά τους νανούρισματα κι άλλα τραγούδια, στο σπίτι πολυφωνικά, στη βρύση, στα αρραβωνιάσματα και τον γάμο, καθώς και μοιρολόγια.
Στις μουσικές κομπανίες και τις ζυγιές στην Ήπειρο τραγουδούσαν οι ίδιοι οι οργανοπαίκτες, που ήταν μόνο άντρες, και, αργότερα, τραγουδιστές άντρες.
Τον τελευταίο αιώνα – με πολλές δυσκολίες – άρχισαν γυναίκες να τραγουδούν σε ηχογραφήσεις και σιγά σιγά να ανεβαίνουν στα πατάρια/πάλκα κυρίως στα αστικά κέντρα. Μέλη μουσικών οικογενειών ή προικισμένες με υπέροχες φωνές και ερμηνευτικές ικανότητες μπήκαν στο προσκήνιο της μουσικής παράδοσης.
Τις τελευταίες δεκαετίες οι γυναικείες παρουσίες πλήθυναν. Τώρα πολλές γυναίκες, Ηπειρώτισες και μη, ερμηνεύουν τα παραδοσιακά τραγούδια με σεβασμό, δημιουργώντας νέες σημαντικές εκδοχές.
Θα ερμηνεύσουν παραδοσιακά τραγούδια από πολλές περιοχές της Ηπείρου – Γιάννενα, Ζαγόρι, Πωγώνι, Άρτα, Σαρακατσάνους, Κόνιτσα, Τζουμέρκα, Πρέβεζα και Θεσπρωτία – αλλά και πανηπειρωτικά.
Προπώληση εισιτηρίων στον παρακάτω σύνδεσμο ΑΓΟΡΑ

ΕΣΠΑ on the Road – Μέτσοβο
2024-07-02 10:00 - 20:00 | Κεντρική Πλατεία Μετσόβου, Μέτσοβο, Greece
Ενημερωτική Εκδήλωση, στο πλαίσιο της επικοινωνιακής πρωτοβουλίας της Γενικής Διεύθυνσης Περιφερειακής Πολιτικής της Ευρωπαϊκής Επιτροπής Europe in my Region #EUinmyRegion, που αποσκοπεί στην ανάδειξη της δράσης της ΕΕ για τις Περιφέρειες ολόκληρης της Ευρώπης, με στόχο την προβολή συγχρηματοδοτούμενων έργων, που υλοποιήθηκαν στην περιοχή μας, “φιλοξενεί” το Μέτσοβο.
H εκδήλωση διοργανώνεται με πρωτοβουλία της Ειδικής Υπηρεσίας Διαχείρισης Προγράμματος ΗΠΕΙΡΟΣ και θα λάβει χώρα την Τρίτη, 2 Ιουλίου 2024 στην κεντρική πλατεία του Μετσόβου. Εκεί, θα στηθεί ένα info kiosk, με στόχο την ενημέρωση των πολιτών του Μετσόβου και της ευρύτερης περιοχής. Οι επισκέπτες θα έχουν την ευκαιρία να πληροφορηθούν μέσα από συσκευές προσομοίωσης – εικονικής πραγματικότητας (VR) για τα έργα που υλοποιούνται στην Ήπειρο.
Παράλληλα, σε συνεργασία με το ΚΗΦΗ Μετσόβου, θα πραγματοποιηθούν εργαστήρια παραδοσιακής πίτας, τραχανά, χυλοπίτας και παραδοσιακού κεντήματος.
Σας περιμένουμε!
Η ΠΡΟΪΣΤΑΜΕΝΗ ΕΥΔ
ΠΡΟΓΡΑΜΜΑΤΟΣ ΗΠΕΙΡΟΣ
ΕΥΓΕΝΙΑ ΠΑΠΑΝΙΚΟΛΑΟΥ

1ο Summer School: Ο κύκλος της ζωής του φαρμάκου
2024-07-15 - 2024-07-18 | Πράμαντα, Πράμαντα, Βόρεια Τζουμέρκα
H Πανελλήνια Ένωση Φαρμακοποιών (ΠΕΦ) διοργανώνει για 1η φορά το 1ο Summer School υπό τον τίτλο: «Ο κύκλος της ζωής του φαρμάκου» στα Πράμαντα του Δήμου Βορείων Τζουμέρκων, από 15-18 Ιουλίου 2024.

Παγκόσμια Ημέρα Ηπατίτιδας 2024
2024-07-28 | Πανελλαδικά, Greece
Με κεντρικό σύνθημα «Η άγνοια είναι μεταδοτικΗ! Μην… κολλάς σε προκαταλήψεις, ενημερώσου σήμερα για την Ηπατίτιδα», η Ελληνική Εταιρεία Μελέτης Ήπατος – Ε.Ε.Μ.Η. (https://eemh.gr/), προχωρά και φέτος στην πρωτοβουλία ενημέρωσης και ευαισθητοποίησης με αφορμή την Παγκόσμια Ημέρα Ηπατίτιδας / World Hepatitis Day, όπως έχει οριστεί η 28η Ιουλίου.
H Ε.Ε.Μ.Η. συνεχίζει την προσπάθεια για συστράτευση όλων των εμπλεκόμενων φορέων και την ευαισθητοποίηση της κοινωνίας για την πρόληψη της μετάδοσης των Ιογενών Ηπατιτίδων, τη βελτίωση της περίθαλψης και της ποιότητας ζωής, καθώς και τη διαφύλαξη των δικαιωμάτων των προσβληθέντων ατόμων.
Στόχος, η εξάλειψη τους να αποτελέσει προτεραιότητα!
Εξάλλου, σκοπός της φετινής παγκόσμιας καμπάνιας είναι η σωστή ενημέρωση, η οποία θα συμβάλει με τη σειρά της στην ανίχνευση περισσοτέρων ασθενών, ώστε να οδηγηθούν στη σωστή αντιμετώπιση.
Διάγνωση και σωστή αντιμετώπιση λοιπόν, αποτελούν τα δύο «όπλα» στη φαρέτρα της επιστημονικής κοινότητας!

4η Έκθεση Τοπικών Προϊόντων «Go Local - Γνωρίζοντας τα τοπικά μας προϊόντα»
2024-09-05 20:00 - 2024-09-08 22:00 | Πλατεία Μαβίλη, Πλατεία Μαβίλη, Ιωάννινα, Greece, 45444, Greece
Το Επιμελητήριο Ιωαννίνων διοργανώνει για τέταρτη συνεχόμενη χρονιά, την Έκθεση Τοπικών Προϊόντων «Go Local – Γνωρίζοντας τα τοπικά μας προϊόντα».
Η Έκθεση θα πραγματοποιηθεί από 5 έως 8 Σεπτεμβρίου 2024, στην Πλατεία Μαβίλη στα Ιωάννινα.
Οι επισκέπτες θα έχουν την ευκαιρία να γευθούν πιστοποιημένα τοπικά προϊόντα από παραγωγούς των Ιωαννίνων ενώ στους εκθέτες παρέχεται και η δυνατότητα πώλησης των προϊόντων τους.
Εγκαίνια Έκθεσης: Πέμπτη, 5 Σεπτεμβρίου 2024 και ώρα 20:00.
Ώρες λειτουργίας:
Πέμπτη, 5 Σεπτεμβρίου: 20:00-22:00
Παρασκευή, 6 Σεπτεμβρίου: 18:00-22:00
Σάββατο, 7 Σεπτεμβρίου: 11:00-15:00 & 18:00-22:00
Κυριακή, 8 Σεπτεμβρίου: 11:00-15:00 & 18:00-22:00
Γιατί τα τοπικά μας προϊόντα, είναι ο «πλούτος» μας!

ΕΣΠΑ on the Road – Ήπειρος
2024-09-07 - 2024-09-28 | Ήπειρος (Άρτα, Πρέβεζα, Ηγουμενίτσα, Ιωάννινα), Greece
ΧΑΙΡΕΤΙΣΜΟΣ
Ενημερωτικές Εκδηλώσεις, στο πλαίσιο της επικοινωνιακής πρωτοβουλίας της Γενικής Διεύθυνσης Περιφερειακής Πολιτικής της Ευρωπαϊκής Επιτροπής Europe in my Region #EUinmyRegion, διοργανώνονται στις 4 Περιφερειακές Ενότητες της Ηπείρου, αποσκοπώντας στην ανάδειξη της δράσης της ΕΕ για τις Περιφέρειες ολόκληρης της Ευρώπης, με στόχο την προβολή συγχρηματοδοτούμενων έργων, που υλοποιήθηκαν στην περιοχή μας.
Οι εκδηλώσεις διοργανώνονται με πρωτοβουλία της Ειδικής Υπηρεσίας Διαχείρισης Προγράμματος ΗΠΕΙΡΟΣ και θα λάβουν χώρα σε διάφορα σημεία της Ηπείρου, όπου έχουν υλοποιηθεί έργα με πόρους της Ευρωπαϊκής Ένωσης.
Οι δράσεις που ξεκίνησαν από το Μέτσοβο τον περασμένο Ιούλιο, θα συνεχιστούν σε Πρέβεζα, Άρτα, Ηγουμενίτσα και Ιωάννινα, όπου οι πολίτες μέσα από συμμετοχικές δράσεις και πρωτοβουλίες, θα έχουν την ευκαιρία να γνωρίσουν σημαντικά έργα που υλοποιούνται μέσω ΕΣΠΑ και αλλάζουν την καθημερινότητα όλων.
Οι δράσεις απευθύνονται σε πολίτες όλων των ηλικιών και έχουν διαδραστικό χαρακτήρα.
Σας περιμένουμε!
Η ΠΡΟΪΣΤΑΜΕΝΗ ΕΥΔ
ΠΡΟΓΡΑΜΜΑΤΟΣ ΗΠΕΙΡΟΣ
ΕΥΓΕΝΙΑ ΠΑΠΑΝΙΚΟΛΑΟΥ

Webinar EEMH: Αυτοάνοσα νοσήματα ήπατος
2024-09-25 18:00 - 21:00 | Online
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To 3o webinar, θα πραγματοποιηθεί την Τετάρτη, 25 Σεπτεμβρίου 2024 και ώρα 18:00, με θέμα: Αυτοάνοσα νοσήματα ήπατος. Η συμμετοχή στο Σεμινάριο είναι ΔΩΡΕΑΝ.

18ο Πανελλήνιο Συνέδριο Επιληψίας
2024-09-26 - 2024-09-29 | Ξενοδοχείο Electra Palace, Αριστοτέλους 9, Θεσσαλονίκη, 546 24, Greece
ΧΑΙΡΕΤΙΣΜΟΣ ΠΡΟΕΔΡΟΥ
Αγαπητοί συνάδελφοι και φίλοι,
Με ιδιαίτερη χαρά, σας προσκαλούμε στο 18ο Πανελλήνιο Συνέδριο Επιληψίας που διοργανώνεται από τον Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.). Το Συνέδριο, το οποίο έχει καταστεί θεσμός, «επιστρέφει» στη Θεσσαλονίκη και συγκεκριμένα στο Ξενοδοχείο Electra Palace, στις 26 – 29 Σεπτεμβρίου 2024.
O Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία. Το 18ο Πανελλήνιο Συνέδριο Επιληψίας έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση των ατόμων με επιληψία.
Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.
Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα. Η συμβολή και η ενεργός συμμετοχή σας αποτελούν κύρια συστατικά της επίτευξης των στόχων του Συνεδρίου μας.
Εκ μέρους της Οργανωτικής Επιτροπής
Αθανάσιος Κοβάνης
Πρόεδρος Π.Ε.Σ.Ε.

Καμπάνια ευαισθητοποίησης για τον ηπατοκυτταρικό Καρκίνο
2024-10-01 - 2024-10-31 | Epirus
“Προστάτεψε το ήπαρ σου σήμερα. Χτίσε ένα υγιές αύριο! Ενημερώσου για τον ηπατοκυτταρικό Καρκίνο!”, είναι το σύνθημα της φετινής καμπάνιας ευαισθητοποίησης της Ελληνικής Εταιρείας Μελέτης Ήπατος, για τον ηπατοκυτταρικό Καρκίνο, με αφορμή τον μήνα Οκτώβριο.
Στο επίκεντρο, οι ασθενείς και οι προσωπικές τους ιστορίες, οι οποίες εμπνέουν, αφυπνίζουν και διδάσκουν!

Επιστημονική Εκδήλωση: «100 Μεταμοσχεύσεις Ήπατος στο Λαϊκό Νοσοκομείο: Ζωές σε νέα πορεία»
2024-10-07 09:00 | Aμφιθέατρο «Φαίδων Φέσσας» του Γ.Ν.Α. «Λαϊκό» (1ος Όροφος), Αγίου Θωμά 17, Αθήνα, Greece

Πολιτιστικές διαδρομές στην Ελλάδα. Προοπτικές για τη δημιουργική οικονομία
2024-12-02 19:00 - 21:00 | Grand Serai Congress & Spa, Ioannina, Λεωφ. Δωδώνης 33, Ιωάννινα, 45221, Greece
Με ιδιαίτερη χαρά, σας προσκαλούμε στην Παρουσίαση Βιβλίου της Ελισσάβετ Γ. Κώστα υπό τον τίτλο: “Πολιτιστικές διαδρομές στην Ελλάδα. Προοπτικές για τη δημιουργική οικονομία”, από το Ινστιτούτο του Βιβλίου – Καρδαμίτσα.

Η παρουσίαση θα πραγματοποιηθεί την Δευτέρα, 2 Δεκεμβρίου 2024 και ώρα 19:00 στο ξενοδοχείο “Grand Serai” (Λεωφ. Δωδώνης 33, Ιωάννινα 452 21).

Για το βιβλίο θα μιλήσουν:

Βλίζος Σταύρος (Αναπλ. Καθηγητής Μουσειολογίας, Ιόνιο Πανεπιστήμιο)

Χουλιαράς Ιωάννης (Προϊστάμενος Εφορείας Αρχαιοτήτων Θεσπρωτίας & Αναπληρωτής Προϊστάμενος Εφορείας Αρχαιοτήτων Ιωαννίνων).

Στο βιβλίο μελετώνται οι πολιτιστικές διαδρομές από διαφορετικές οπτικές γωνίες. Όσον αφορά τη μελέτη των πολιτιστικών διαδρομών στην Ελλάδα, οι βιβλιογραφικές αναφορές είναι αρκετά περιορισμένες. Επιπλέον, εντοπίζονται ελλείψεις και στο θέμα της διαμόρφωσης ενός μοντέλου για τον σχεδιασμό τους. Το βιβλίο φιλοδοξεί να καλύψει αυτό το κενό στην έρευνα και να συμβάλει στην ανάπτυξη ενός μοντέλου για τον σχεδιασμό πολιτιστικών διαδρομών στην Ελλάδα, λαμβάνοντας υπόψη την εγχώρια και τη διεθνή βιβλιογραφία. Επίσης, φιλοδοξεί να αποτελέσει εγχειρίδιο αναφοράς σε θέματα σχεδιασμού και ανάπτυξης πολιτιστικών διαδρομών στην Ελλάδα, αφού συμπυκνώνεται σε αυτό η τεχνογνωσία που παράχθηκε στην Ελλάδα και στο εξωτερικό πάνω στο συγκεκριμένο θέμα. Ο σχετικά πρόσφατος θεσμός της πολιτιστικής διαδρομής αποτελεί, εξαιτίας της δυναμικότητάς του, ένα σημαντικό «εργαλείο» αξιοποίησης της πολιτιστικής κληρονομιάς. Στο βιβλίο αναλύονται διεξοδικά οι υπάρχουσες θεωρίες και έννοιες του πολιτιστικού τουρισμού και των πολιτιστικών διαδρομών και προτείνεται ένα νέο μοντέλο για τον σχεδιασμό τους. Τέλος, αναλύεται διεξοδικά το θέμα του σχεδιασμού και της δημιουργίας πολιτιστικών διαδρομών στην Ελλάδα, με ειδική αναφορά στη δημιουργία διαδρομών στη Σπάρτη και τα Ιωάννινα. Το βιβλίο ολοκληρώνεται με την πρόταση ένταξης της μιας εκ των δύο προτεινόμενων διαδρομών στο Δίκτυο Πολιτιστικών Διαδρομών του Συμβουλίου της Ευρώπης.

Εκπαιδευτικό Σεμινάριο «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων»
2025-01-17 16:00 - 2025-01-18 17:00 | Αμφιθέατρο ΜΑ1, Τμήμα Ιατρικής, Πανεπιστήμιο Θεσσαλίας, Βιόπολις, Λάρισα, Πανεπιστημίου 3, Λάρισα, Βιόπολις, 41500, Greece
Χαιρετισμός
Με χαρά σας ανακοινώνουμε τη διεξαγωγή του Εκπαιδευτικού Σεμιναρίου υπό τον τίτλο: «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων».
To Εκπαιδευτικό Σεμινάριο θα πραγματοποιηθεί την Παρασκευή 17 και το Σάββατο 18 Ιανουαρίου 2025, στο Αμφιθέατρο ΜΑ1 (Τμήμα Ιατρικής, Πανεπιστήμιο Θεσσαλίας, Βιόπολις) στη Λάρισα και διοργανώνεται από το Πρόγραμμα Μεταπτυχιακών Σπουδών «Θρόμβωση και Αντιθρομβωτική Αγωγή» του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας.
Αποστολή του ΠΜΣ είναι να καλλιεργεί και να προάγει με την ακαδημαϊκή και εφαρμοσμένη διδασκαλία και έρευνα, την υψηλού επιπέδου εκπαίδευση ερευνητών και επαγγελματιών υγείας στον προληπτικό έλεγχο, τη διάγνωση και θεραπεία της θρόμβωσης, αλλά και στην ενδελεχή γνώση των διάφορων αντιθρομβωτικών φαρμάκων, στη χρήση τους και στην αντιμετώπιση των επιπλοκών τους.
Κατά τη διάρκεια του Εκπαιδευτικού Σεμιναρίου θα γίνει ανακεφαλαίωση των καταστάσεων που προκαλούν θρόμβωση και του βέλτιστου τρόπου αντιμετώπισής τους.
Το Σεμινάριο απευθύνεται σε όλους τους επαγγελματίες υγείας και η εγγραφή είναι δωρεάν.

Με εκτίμηση,
Ο Διευθυντής του ΠΜΣ
Μιλτιάδης Ματσάγκας
Καθηγητής Αγγειοχειρουργικής
Πανεπιστημίου Θεσσαλίας

«Διαταραχή χρήσης αλκοόλ: Το μέγεθος του προβλήματος - Έκκληση για δράση»
2025-02-01 09:30 - 17:00 | Αεριοφυλάκιο 1 – Αμφιθέατρο «Μιλτιάδης Έβερτ», Τεχνόπολη Δήμου Αθηναίων, Πειραιώς 100, Αθήνα, Γκάζι, 11854, Greece
Χαιρετισμός,
Με ιδιαίτερη χαρά, σας ανακοινώνουμε τη διοργάνωση εκδήλωσης υπό τον τίτλο: «Διαταραχή χρήσης αλκοόλ: Το μέγεθος του προβλήματος – Έκκληση για δράση», η οποία θα πραγματοποιηθεί το Σάββατο, 1 Φεβρουαρίου 2025, στο Αεριοφυλάκιο 1 – Αμφιθέατρο «Μιλτιάδης Έβερτ», στην Τεχνόπολη του Δήμου Αθηναίων, από την Ελληνική Εταιρεία Μελέτης Ήπατος (Ε.Ε.Μ.Η.). Στόχος της, ανοιχτής στο κοινό, εκδήλωσης είναι η ευαισθητοποίηση και η έναρξη διαλόγου με όλους τους εμπλεκόμενους, σχετικά με τη διαταραχή χρήσης αλκοόλ και τις επιπτώσεις της στην υγεία, την κοινωνία και την οικονομία. Κατά τη διάρκεια αυτής, θα εξεταστεί πολύπλευρα το σημαντικό αυτό θέμα, από την επιστημονική του πλευρά, την πλευρά όσων πάσχουν από την διαταραχή χρήσης αλκοόλ, αλλά και όλων όσοι εμπλέκονται άμεσα ή έμμεσα. Θα παρουσιαστούν σημαντικά στοιχεία για το μέγεθος του προβλήματος, ενώ θα γίνει έκκληση για συντονισμένες δράσεις από όλους τους φορείς.
Με εκτίμηση,
Ο Πρόεδρος της Ελληνικής Εταιρείας Μελέτης Ήπατος
Ιωάννης Γουλής

Καθηγητής Γαστρεντερολογίας, Τμήμα Ιατρικής, Σχολή
Επιστημών Υγείας, Α.Π.Θ., Δ’ Παθολογική Πανεπιστημιακή
Κλινική, Γ.Ν.Θ. «Ιπποκράτειο»

Παγκόσμια Ημέρα Επιληψίας / International Epilepsy Day
2025-02-10 00:00 - 23:59 | Epirus
Με σύνθημα: Εξαλείφουμε το στίγμα, “φωτίζουμε” ζωές, η Ελληνική Εθνική Ένωση κατά της Επιληψίας (EEEE), σε συνεργασία με τον Πανελλήνιο Επιστημονικό Σύλλογο κατά της Επιληψίας (ΠΕΣΕ) για τέταρτη συνεχή χρονιά, αναλαμβάνουν την πρωτοβουλία διοργάνωσης πανελλήνιας δράσης ευαισθητοποίησης για την Επιληψία, με τη συμμετοχή μεγάλων Δήμων της χώρας, οι οποίοι θα φωταγωγήσουν σημαντικά κτίρια και μνημεία.

Σημαντική θα είναι και η συμβολή των πολιτών στη σημαντική αυτή πανελλήνια δράση. Μέσω Facebook, Twitter και Instagram και χρησιμοποιώντας το hashtag #greeceforepilepsy μπορούν στείλουν το δικό τους μήνυμα, κοινοποιώντας τη δική τους ιστορία ή φωτογραφία.

Ioannina Courses in Pathology
2025-03-07 - 2025-03-09 | Hotel Epirus Palace, Ioannina, 7 χλμ Ε.Ο. Ιωαννίνων, Athinas, Ioannina, Epirus, 452 21, Greece
Welcome Message
Dear Colleagues,
We would like to inform you that the Hellenic Society of Pathology is organizing the 41st Ioannina Courses in Pathology, which will be held on March 7th – 9th, 2025, at the Epirus Palace Hotel, in Ioannina.
IUCP are postgraduate courses on selected topics of Human Pathology, and are organized every year, since 1996.The aim of the courses is to bring together young Pathologists and Tutors, experts in the various fields of Pathology, as well as to encourage active participation of all colleagues during the discussions following the lectures, and the slide seminars, providing an in-depth review of each topic.
The present course is dedicated to Endocrine Pathology. Internationally renowned faculty members will address the full spectrum of the Endocrine Neoplasia and will share their valuable experience with the audience.
We are looking forward to the Course!
Best regards,

Eleni Kourea

Christina Magkou

President of
General Secretary of

Hellenic Society of Pathology
Hellenic Society of Pathology

Under the auspices of:

1ο HCC MASTERCLASS WORKSHOP: «Metabolic dysfunction Associated Steatotic Liver Disease (MASLD) and Hepatocellular Carcinoma (HCC)»
2025-03-14 | Εθνική Πινακοθήκη – Μουσείο Αλέξανδρου Σούτσου, Leof. Vasileos Konstantinou 50, Athina 115 25, Athina, 115 25, Greece
Αγαπητοί συνάδελφοι,
Το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ), στα πλαίσια των εκπαιδευτικών-μετεκπαιδευτικών δραστηριοτήτων του και με βασικό στόχο την σύγχρονη επιμόρφωση των επαγγελματιών υγείας σε θέματα που άπτονται των νεοπλασμάτων του πεπτικού συστήματος αποφάσισε την υλοποίηση του 1ου HCC MASTERCLASS WORKSHOP με γενικό τίτλο «Metabolic dysfunction Associated Steatotic Liver Disease (MASLD) and Hepatocellular Carcinoma (HCC)». Η επιλογή του θέματος βασίσθηκε αφενός στην παγκόσμια επιδημική έξαρση της μεταβολικά επαγόμενης λιπώδους νόσου του ήπατος που την καθιστά σήμερα ως μια από τις συχνότερα απαντώμενες αιτιολογίες πρωτοπαθούς ηπατοκυτταρικού καρκινώματος (ΗΚΚ) και αφετέρου στις μεγάλες τρέχουσες εξελίξεις των διαγνωστικών και θεραπευτικών παρεμβάσεων στο πεδίο του ΗΚΚ και την θέση αυτών στην αντιμετώπιση ενός πληθυσμού ασθενών με ιδιαίτερα επιδημιολογικά χαρακτηριστικά και συννοσηρότητες.
Στο HCC MASTERCLASS WORKSHOP θα παρουσιασθούν περιστατικά της καθημερινής κλινικής πρακτικής από μεγάλα τριτοβάθμια ακαδημαϊκά κέντρα και θα αξιολογηθεί αρχικά το επίπεδο βασικών γνώσεων των συμμετεχόντων μέσω ερωτήσεων πολλαπλής επιλογής και συστήματος ηλεκτρονικής ψηφοφορίας και στη συνέχεια θα γίνουν εμπεριστατωμένες εισηγήσεις από επιστήμονες με διεθνή ερευνητική αναγνώριση, κλινική εμπειρία αλλά και εκπαιδευτική δεινότητα για την δέουσα προσέγγιση και παρουσίαση της θεματολογίας. Στη συνέχεια θα γίνει παρουσίαση της αντιμετώπισης και έκβασης των περιστατικών με διαδραστική συμμετοχή όλων των συμμετεχόντων και επίκριση για τις επιλογές ή τους χειρισμούς καθώς και νέες προτεινόμενες παρεμβάσεις βασιζόμενες στα σύγχρονα βιβλιογραφικά δεδομένα.
Το HCC MASTERCLASS WORKSHOP απευθύνεται σε συγκεκριμένο αριθμό ειδικευομένων ή νέων ειδικευμένων ιατρών ειδικότητας Παθολογίας, Χειρουργικής, Παθολογίας-Ογκολογίας, Γαστρεντερολογίας-Ηπατολογίας, Ακτινολογίας, Παθολογικής Ανατομικής, Ακτινοθεραπείας ώστε να εξασφαλισθεί το φροντιστηριακό, διαδραστικό και διεπιστημονικό περιβάλλον που απαιτείται για την ουσιαστική προσέγγιση της θεματολογίας.
Οι αιτήσεις θα γίνονται ηλεκτρονικά από τους ενδιαφερόμενους, οι οποίοι θα επιλέγονται κατά σειρά προτεραιότητας.
Όλοι οι συμμετέχοντες δεν θα έχουν καμία οικονομική υποχρέωση αφού η συμμετοχή στην εκδήλωση θα είναι δωρεάν.
Μετά τιμής,
ΙΩΑΝΝΗΣ Σ. ΕΛΕΥΣΙΝΙΩΤΗΣ
ΚΑΘΗΓΗΤΗΣ ΠΑΘΟΛΟΓΙΑΣ-ΗΠΑΤΟΛΟΓΙΑΣ Ε.Κ.Π.Α
ΠΡΟΕΔΡΟΣ Ι.Μ.ΝΕ.ΠΕ

3ο Εκπαιδευτικό Σεμινάριο «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές»
2025-03-14 - 2025-03-16 | Εθνική Πινακοθήκη – Μουσείο Αλέξανδρου Σούτσου, Leof. Vasileos Konstantinou 50, Athina 115 25, Athina, 115 25, Greece
ΧΑΙΡΕΤΙΣΜΟΣ
Αγαπητοί συνάδελφοι και φίλοι,
Μετά τις δυο επιτυχημένες επιστημονικές του εκδηλώσεις στην Αθήνα, το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ) επανέρχεται με τη διοργάνωση του 3oυ Εκπαιδευτικού Σεμιναρίου υπό τον τίτλο: «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές», σε συνδιοργάνωση με την Χειρουργική Κλινική Μεταμόσχευσης Ήπατος και Χειρουργικής Ηπατοπαθών ΕΚΠΑ.
Οι εργασίες του Εκπαιδευτικού Σεμιναρίου, θα λάβουν χώρα από την Παρασκευή, 14 έως την Κυριακή, 16 Μαρτίου 2025, στην Εθνική Πινακοθήκη – Μουσείο Αλέξανδρου Σούτσου, στην Αθήνα, με τη συμμετοχή διακεκριμένων Ελλήνων και ξένων επιστημόνων διεθνούς απήχησης, με μεγάλη κλινική και ερευνητική εμπειρία αλλά και εκπαιδευτική δεινότητα που διασφαλίζουν την μεταλαμπάδευση των σύγχρονων γνώσεων σε νεότερους αλλά και έμπειρους συναδέλφους.
Τα τελευταία χρόνια, οι εξελίξεις στους τομείς της Χειρουργικής Ογκολογίας Πεπτικού & των Μεταμοσχεύσεων είναι διαρκείς: νέες μέθοδοι, νέα θεραπευτικά σχήματα, νέες τεχνικές αντιμετώπισης. Και όλα δείχνουν ότι η φαρέτρα της ιατρικής θα συνεχίσει να γεμίζει με περισσότερα και πιο αποτελεσματικά “βέλη”. Οι πρώτες μάλιστα, μεταμοσχεύσεις ήπατος, από ζώντα δότη και μειωμένου μεγέθους σε ενήλικο ασθενή στη χώρα μας, ανεβάζουν τον πήχη των προσδοκιών από την Ιατρική μας κοινότητα ακόμη ψηλότερα.
Η Οργανωτική και Επιστημονική Επιτροπή της εκδήλωσης αποτελείται από πολλούς καταξιωμένους συναδέλφους διαφόρων ειδικοτήτων, γεγονός που εγγυάται το υψηλό επιστημονικό επίπεδο των εργασιών του Σεμιναρίου, καθώς και την δέουσα διεπιστημονική προσέγγιση των δύσκολων και πολύπλοκων προβλημάτων της ιατρικής μας καθημερινότητας.
Σας προσκαλώ στο 3ο Εκπαιδευτικό Σεμινάριο του Ι.Μ.ΝΕ.ΠΕ, προσδοκώντας στην ενεργό συμμετοχή σας σε μια υψηλού επιπέδου επιστημονική εκδήλωση με διακεκριμένους προσκεκλημένους.
Γεώργιος Σωτηρόπουλος
Καθηγητής Χειρουργικής και Μεταμοσχεύσεων,
Δ/ντης Χειρουργικής Κλινικής Μεταμόσχευσης Ήπατος και Χειρουργικής Ηπατοπαθών
Εθνικό και Καποδιστριακό Πανεπιστήμιο Αθηνών

Promo Video

Webinar EEMH: Ηπατοκυτταρικός Καρκίνος - Συζήτηση περιπτώσεων
2025-03-26 06:00 - 08:00 | Online
Η Ελληνική Εταιρεία Μελέτης Ήπατος διοργανώνει σειρά online εκπαιδευτικών σεμιναρίων, με δωρεάν συμμετοχή. To 4o webinar, θα πραγματοποιηθεί την Τετάρτη, 26 Μαρτίου 2025 και ώρα 18:00, με θέμα: Ηπατοκυτταρικός Καρκίνος – Συζήτηση περιπτώσεων.
Η συμμετοχή στο Σεμινάριο είναι ΔΩΡΕΑΝ.

100 ΧΡΟΝΙΑ ΗΛΕΚΤΡΟΕΓΚΕΦΑΛΟΓΡΑΦΙΑ: ΠΑΡΕΛΘΟΝ, ΠΑΡΟΝ ΚΑΙ ΜΕΛΛΟΝ
2025-03-29 | Ξενοδοχείο Golden Age, Μιχαλακοπούλου 57, Αθήνα, 115 28, Greece
“100 χρόνια Ηλεκτροεγκεφαλογραφία: παρελθόν, παρόν και μέλλον“, τιτλοφορείται η Ημερίδα που διοργανώνει το Σάββατο, 29 Μαρτίου 2025 στο Ξενοδοχείο Golden Age στην Αθήνα, ο Πανελλήνιος Επιστημονικός Σύλλογος κατά της Επιληψίας (Π.Ε.Σ.Ε.).
Η Ημερίδα εντάσσεται στις διαρκείς προσπάθειες του Π.Ε.Σ.Ε. για επιστημονική εκπαίδευση για την επιληψία και απευθύνεται αποκλειστικά σε ειδικευμένους και ειδικευόμενους ιατρούς. Οι εργασίες της ημερίδας θα διεξαχθούν αποκλειστικά δια ζώσης.
